钦定古今图书集成/明伦汇编/家范典/第076卷 > 袁氏世范 > 《与侄书》宋·司马光
## 钦定古今图书集成/明伦汇编/家范典/第076卷 > 袁氏世范 > 《与侄书》宋·司马光

近蒙圣恩，除门下侍郎，举朝忌嫉者何可胜数，而独
以愚直之性处于其间，如一黄叶在烈风中，几何不
危坠也。是以受命以来，有惧而无喜。汝辈当识此意，
倍须谦恭退让，不得恃赖我声势，作不公不法，搅扰
官司，侵陵小民，使为乡人所厌若，则我之祸，皆起于
汝辈，而汝辈亦不如人也。